La campagna elitturali di Giancarlo Cancelleri nizziau cu lu tour 'n Sicilia cu lu viciprisirenti di la camira Luigi Di Maio e Alessandro Di Battista, contru li privilegi dî diputati di l'ARS, e appi comu prima tappa Marina di Rausa. Lu 15 di sittèmmiru Cancelleri lanza n'appeddu a la Cummissioni parramintari antimafia ri vigilari li listi di li cannidati â riggiuni. A prisintazioni uffiali dî listi, Cancelleri pubblica li nomi di mpresintabbili nta li fila dû centrudestra, lu stissu Di Maio addumanna a l'OSCE di vigilari l'elizzioni 'n Sicilia, richiesta c'adduma li pulemichi di l'avvirsari, e c'arricivi lu siccu no dû Ministru dû Nternu, Marco Minniti. Lu 19 di uttùviru lu muvimentu prisenta n'espostu contru li listi di Micari e Musumeci pi la validitati di la ducumentazioni prisintata. Beppe Grillo annunzia lu sò tour 'n Sicilia pi chiuìri la campagna elitturali di Cancelleri.

Lu paisi di Adranu è supra nu chianu àutu fattu di lava ca è supra la vaddi dû ciumi Simetu. Adranu vanta na granni pruduzzioni agraria di agrumi, alivi, pistacchî, e ligumi. C'è macari a ripruduzzioni di li bestiami.

Fu un valenti matematicu e viscuvu di l’antica Lilibeu, oj Marsala. Di sicuru era viscuvu nò 440, quannu Ginsirìcu, capu di Vànnali, fici la ‘nvasioni dâ Sicilia e pi chistu fu fattu prigiunieru e purtatu a Cartaggini, unni stetti du’ anni. Lu Papa Liuni Magnu mannò lu Ligatu Putenziu all’Africa pi fallu libirari e nò 443 lu ‘ncarricò di stabiliri definitivamenti la cilibrazzioni da data dâ Pasqua. Pascasinu dissi ca era giustu lu calculu da Cresia di Alissandria, picchì nall’annu 417 na Crisiedda da cuntrada Miltinas ( oj Santi Fulippu e Jacupu ) lu Fonti Battisimali si inchìu sulu.

«Nzina ad accamòra purtatu èru a pinzari casi tutti nzinzàti (a'nnuca dicèmu lu 95% còmu pì l'alcool) li surrialisti, ca pari ca m'aduttaru a usu di 'siri lu santu patrònu sò. Stu giòvini Spagnòlu ccu l'òcchi sua càndidi ê fanàtici, ê la sò granni patrònanza tècnica, la dèa mi fici canciari»

Nti l'Italia miridiunali, Pirru era alliatu a diversi cità grechi contra l'espansioni di Roma. Contra li rumani Pirru appi a cummattiri diversi voti nti vari banni e spissu cu perditi militari mpurtanti puru si agghicava a aviri nu certu successu. L'esprissioni vittoria di Pirru veni pirciò dî cummattimenti di Pirru contra lu rumani nti l'Italia miridiunali.

Nota: Ntâ littiratura siciliana s'ùsanu supratuttu li formi siquenti: haiu, hai, havi, avemu, âmu, aviti, âti, hannu. Chistu è a càusa dâ nfruenza forti dâ littiratura tuscana ca usa: ho, hai, ha, abbiamo, avete, hanno. Li ""h"" usati ntô tuscanu sunnu ùtili pi nun cunfùnniri cu àutri palori tuscani, mentri ntô sicilianu la ""h"" è sulu ùtili pi ""havi"" e ""hannu"".

Lu scupuni dittu anchi scupuni scintìficu è un jocu di carti c'àpplica li stissi principî dâ scupa; l'ùnica diffirenza è ca si joca 'n quattru cristiani spartuti 'n dù squatri e chî carti si dùnanu tutti a lu nizziu dâ partita, senza jittari carti 'n terra prima d'accuminciari. Pi tutti l'àutri cosi lu jocu è idènticu â scupa.